**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2020. gada \_\_.\_\_\_\_\_\_\_ |

**.§**

**Par informatīvo ziņojumu**

**“Par aktuālo situāciju ar studiju un studējošo kredītiem,**

**kas ir garantēti no valsts budžeta līdzekļiem”**

**TA-**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai iesniegto informatīvo ziņojumu.

2. Atbalstīt apropriācijas pārdali 556 516 *euro* apmērā no Izglītības un zinātnes ministrijas budžeta apakšprogrammas 01.07.00 “Dotācija brīvpusdienu nodrošināšanai 1., 2., 3. un 4. klases izglītojamiem” uz Izglītības un zinātnes ministrijas budžeta apakšprogrammu 03.04.00 “Studiju un studējošo kreditēšana”, kā arī apropriācijas pārdali 87 063 *euro* apmērā budžeta apakšprogrammas 03.04.00 ievaros pārdalot to no izdevumu koda “procentu izdevumi” uz izdevumu kodu “subsīdijas un dotācijas”, kopā nodrošinot 643 579 *euro* papildus finansējumu portfeļgarantijai.

3. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši 2. punktam.

4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par 2. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

5. Palielināt akciju sabiedrībai "Attīstības finanšu institūcija Altum" rezerves kapitālu studiju un studējošo kreditēšanai no kredītiestāžu līdzekļiem, kas ir garantēti no valsts budžeta, programmas finansēšanai atbilstoši programmas izvērtējumā aprēķinātajam sagaidāmo kredītrisku zaudējumu apmēram.

6. Finanšu ministrijai, Ekonomikas ministrijai un Zemkopības ministrijai kā akciju sabiedrības "Attīstības finanšu institūcija Altum" kapitāla daļu turētājiem nodrošināt finanšu līdzekļu ieskaitīšanu akciju sabiedrības "Attīstības finanšu institūcija Altum" rezerves kapitālā.

7. Lai nodrošinātu nepieciešamo finansējumu procentu maksājumu segšanai, konceptuāli atbalstīt, ka Izglītības un zinātnes ministrijai piešķirto valsts budžeta līdzekļu ietvaros normatīvajos aktos noteiktajā kārtībā 2021.gadā un turpmākajos gados tiks veikta apropriācijas pārdale no riska segumam paredzētā finansējuma uz procentu izdevumiem atbilstoši faktiskajai situācijai.

8. Izglītības un zinātnes ministrijai izvērtēt risinājumus, kas ļauj īstenot programmu vidējā termiņa budžetā apakšprogrammai 03.04.00 “Studiju un studējošo kreditēšana” paredzētā finansējuma apmērā un nepieciešamības gadījumā līdz 2021. gada 1.aprīlim iesniegt Saeimā atbilstošos grozījumus Augstskolu likumā, paredzot Ministru kabinetam kompetenci noteikt papildus kritērijus, prioritātes un ierobežojumus studiju un studējošo kredītu piešķiršanai, vai arī Ministru kabineta 2020. gada 21. aprīļa noteikumos Nr. 231 “Noteikumi par studiju un studējošo kreditēšanu studijām Latvijā no kredītiestāžu līdzekļiem, kas ir garantēti no valsts budžeta līdzekļiem”, kas ļauj īstenot studējošo kreditēšanu vidējā termiņa budžetā šim mērķim paredzētajā apmērā.

9. Izglītības un zinātnes ministrijai sagatavot un iesniegt izskatīšanai Ministru kabinetā grozījumus Ministru kabineta 2020. gada 21. aprīļa noteikumos Nr. 231 “Noteikumi par studiju un studējošo kreditēšanu studijām Latvijā no kredītiestāžu līdzekļiem, kas ir garantēti no valsts budžeta līdzekļiem”, paredzot mēneša studējošā kredīta apmēra atsaisti no minimālās algas un nosakot studējošā kredīta summu mēnesī fiksētas summas apmērā.

Ministru prezidents A. K. Kariņš

Valsts kancelejas direktors J. Citskovskis

Iesniedzējs:

Izglītības un zinātnes ministre I. Šuplinska

Vīza: valsts sekretāra

pienākumu izpildītājs J. Volberts